Canllawiau Grantiau Gwella Golwg Canol Trefi

Mae Cronfa Twf Lleol (LGF) Cymru wedi'i chynllunio fel rhaglen fuddsoddi datblygu rhanbarthol i gefnogi twf cynhyrchiant mewn ardaloedd sydd â photensial dal i fyny, ac i fynd i'r afael ag anghydraddoldeb economaidd mewn ardaloedd o amddifadedd.

Mae'r gronfa wedi'i rhannu'n dri maes blaenoriaeth:

•	Blaenoriaeth 1: Busnesau mwy cynhyrchiol a chystadleuol
•	Blaenoriaeth 2: Cynyddu sgiliau a chymorth i helpu pobl i gael gwaith
•	Blaenoriaeth 3: Gwella seilwaith rhanbarthol

Mae'r grant hwn yn rhan o Flaenoriaeth 3 (Gwella Seilwaith Rhanbarthol), gyda'r nod o ddatgloi buddsoddiad mewn safleoedd ac adeiladau strategol sy'n bwysig i'r rhanbarth.

Mae Cyngor Bwrdeistref Sirol Blaenau Gwent yn gwahodd landlordiaid a busnesau o fewn ardal benodedig y grant i wneud cais am gyllid sy'n cefnogi cyflawniad Blaenoriaeth 3, Nod 1 yr LGF.

Cyfnod Cyflawni'r Rhaglen

Mae cyllid ar gael yn ystod blwyddyn ariannol 2026/27 yn unig. Rhaid i bob prosiect cymeradwy fod wedi cwblhau'r gwaith yn llawn, bod yr holl wariant wedi'i ysgwyddo a'i dalu, a bod hawliadau grant wedi'u cyflwyno erbyn 28ain Chwefror 2027 fan bellaf.

Er mwyn cael ffurflen gais lawn i'w llenwi, rhaid i ymgeiswyr gyflwyno Datganiad o Ddiddordeb (EOI) yn gyntaf. Y dyddiad cau ar gyfer derbyn Datganiadau o Ddiddordeb yw dydd Gwener 16fed Hydref. Caiff y Datganiadau o Ddiddordeb eu hasesu, a gwahoddir y rhai sy'n bodloni ein meini prawf cymhwysedd cychwynnol i symud ymlaen i'r cam cais llawn erbyn dydd Gwener 23rd Hydref. Rhaid i'r rhai a wahoddir i gyflwyno ceisiadau llawn sicrhau eu bod yn cael eu cyflwyno cyn y dyddiad cau, sef dydd llun 9th Tachwedd am 9yb.

Mae'r Datganiad o Ddiddordeb (EOI) yn gofyn i bob ymgeisydd ddarparu dyddiad cychwyn a dyddiad gorffen disgwyliedig ar gyfer eu prosiect. Bydd unrhyw brosiectau sydd â dyddiad gorffen disgwyliedig sy'n hwyrach na 28ain Chwefror 2027 yn cael eu gwrthod ar unwaith ac ni fyddant yn cael eu hystyried ymhellach.

Gwariant

Mae'r cyllid grant hwn ar gael ar gyfer gwariant cyfalaf yn unig ac fe'i bwriedir i wella ymddangosiad gweledol eiddo yng nghanol trefi.

Mae'r diffiniad o wariant cyfalaf yn ymwneud â gwariant o natur hirdymor. Yn achos y rhaglen grant hon, bydd gwariant cyfalaf yn cynnwys gwelliannau ffisegol i eiddo sy'n ychwanegu gwerth at yr eiddo dros nifer o flynyddoedd, neu achosion lle mae eiddo yn cael ei adeiladu neu ei wella. Ar gyfer pob gwariant cyfalaf, bydd gofyn i ymgeiswyr ddilyn prosesau caffael y Cyngor a cheisio 3 dyfynbris neu bris ysgrifenedig gan gyflenwyr perthnasol nwyddau, gwaith a/neu wasanaethau.




Mae mathau o Wariant Cymwys yn cynnwys, ond heb fod yn gyfyngedig i:

•	Gosodiadau ac offer sy'n ymwneud yn uniongyrchol â chwsmeriaid.
•	Gwelliannau i brofiad y cwsmer.
•	Arwyddion.

Mae mathau o Wariant Anghymwys yn cynnwys, ond heb fod yn gyfyngedig i:

· Cyflogau a thaliadau.
· Ffioedd cynllunio.
· Ffioedd rheoli adeiladu.
· Marchnata a hysbysebu cyffredinol.
· Gwasanaethau ymgynghori.
· Rhent a chyfleustodau.
· Stoc a nwyddau traul.
· Cyfalaf gweithio.
· Gwaith adeiladu strwythurol.
· Gwaith cynnal a chadw arferol.
· Amnewid 'tebyg am debyg' heb welliant mesuradwy.
· Gwaith cydymffurfio statudol.
· Cerbydau.
·         TAW a Threth
· Costau wrth gefn.
· Gwariant ôl-weithredol


Ni fyddwn yn ystyried gwariant ar gyfer gwelliannau sydd eisoes wedi dechrau neu wedi'u cwblhau cyn i gymeradwyaeth grant gael ei chyhoeddi a'i llofnodi rhwng y Cyngor a'r Ymgeisydd.

Mae lefel y cymorth sydd ar gael i'w gweld yn y tabl isod:

	Eitem
	Swm

	Isafswm Grant
	£1,000

	Uchafswm Grant
	£25,000

	Cyfradd ymyrraeth 
	80%



Gall ymgeiswyr gyflwyno ceisiadau ar gyfer uchafswm o ddau eiddo. Bydd cyfradd y grant ar gyfer ail eiddo a gymeradwyir yn cael ei chyfyngu i 60%.

Mae Cyngor Bwrdeistref Sirol Blaenau Gwent yn cadw'r hawl i ystyried perfformiad blaenorol o ran grantiau a/neu fenthyciadau, yn ogystal â hanes cydymffurfiaeth, wrth benderfynu ar gymhwysedd a dyfarnu cyllid.

Ym mhob achos, bydd angen i ymgeiswyr ddarparu cyllid cyfatebol i gefnogi eu prosiect. Er na ofynnir am dystiolaeth bod cyllid cyfatebol ar gael yn ystod y cam EOI, bydd angen i ymgeiswyr ddangos bod yr holl gyllid cyfatebol yn bresennol ac ar gael i'w ddefnyddio wrth gyflwyno cais llawn (os cânt eu gwahodd i wneud hynny). Bydd y canllawiau ar gyfer y cais llawn yn rhoi manylion am yr hyn a ystyrir yn dystiolaeth dderbyniol i ddangos bod y cyllid cyfatebol yn ei le.

Mae'r Cyngor yn cadw'r hawl i wrthod ceisiadau nad ydynt yn dangos yn glir eu bod yn cynnig gwerth am arian neu'n cyd-fynd â strategaethau.
Perchenogaeth Eiddo

Rhaid i geisiadau ar gyfer eiddo sy'n cael ei feddiannu ar hyn o bryd gael eu cyflwyno gan denant yr eiddo neu'r perchennog/meddiannydd; yn achos tenant, rhaid bod o leiaf 3 blynedd yn weddill ar eu cytundeb tenantiaeth neu eu prydles bresennol er mwyn bod yn gymwys i wneud cais am gyllid.

Dim ond ceisiadau gan landlordiaid ar gyfer eiddo gwag y byddwn yn eu derbyn; yn achos landlordiaid sydd â nifer o eiddo gwag, bydd yr un nifer uchafswm o geisiadau yn berthnasol.

Adrodd

Mae gan y cyllid a ddefnyddir ar gyfer y rhaglen grant hon ganllawiau adrodd llym y mae'n rhaid i'r Cyngor gydymffurfio â nhw; felly, mae angen i ymgeiswyr ddangos y bydd eu prosiect yn cyflawni o leiaf un o nifer o allbynnau/canlyniadau a nodwyd gan y darparwr cyllid. Bydd angen i ymgeiswyr ragweld allbynnau disgwyliedig fel rhan o'r broses ymgeisio.

Ar gyfer y grant hwn, disgwylir i ymgeiswyr ragweld sut y gallai eu prosiect gyflawni yn erbyn un neu'r ddau o'r allbynnau canlynol:

•	Nifer yr amwynderau/cyfleusterau a grëwyd neu a wellwyd
•	Maint y gofod masnachol a grëwyd neu a wellwyd (m²)

Bydd angen i ymgeiswyr ragweld canlyniadau disgwyliedig fel rhan o'r broses ymgeisio. Bydd y rhain wedyn yn cael eu defnyddio fel rhan o'r meini prawf sgorio i benderfynu pwy fydd yn derbyn y grant. Bydd manylion ynghylch sut y caiff y rhain eu hasesu yn cael eu hamlinellu yn y canllawiau ymgeisio, a bydd yr allbynnau a'r canlyniadau targed terfynol ar gyfer pob prosiect unigol yn cael eu cynnwys yn y llythyr cymeradwyo a chynnig grant os bydd y cais yn llwyddiannus.

Y Broses Ymgeisio

Fel yr amlinellwyd yn flaenorol, bydd y broses ymgeisio am grant yn cael ei chynnal dros ddau gam, sef:

Cam 1 –  Datganiad o Ddiddordeb 
Cam 2 – Cais Llawn

Caiff ceisiadau eu hasesu yn erbyn meini prawf a ddarperir yng ngham y cais llawn.

Nid yw cyflwyno datganiad o ddiddordeb a chael gwahoddiad i gyflwyno cais llawn yn gwarantu cyllid grant.

Pan fydd y galw yn fwy na'r cyllid sydd ar gael, caiff ceisiadau eu hasesu ar sail cystadleuaeth a'u graddio yn erbyn y meini prawf asesu cyhoeddedig. Cynigir cyllid i'r ceisiadau cymwys sydd â'r sgôr uchaf nes bod y gyllideb sydd ar gael wedi'i dyrannu'n llawn.

Caiff ceisiadau eu hasesu ar ôl i bob rownd ariannu ddod i ben.

Mae'r Cyngor yn cadw'r hawl i dynnu cynnig grant yn ôl os nad oes digon o hyder
y gellir cwblhau prosiect a hawlio'r cyllid o fewn terfynau amser gofynnol y rhaglen.

Ar gyfer ymholiadau am grantiau, cysylltwch â'r Tîm Adfywio yn Regeneration-Projects.bgcbc@blaenau-gwent.gov.uk

